หนูอายุ 18 ค่ะมีเพศสัมพันธ์กับแฟนได้ 2 สัปดาห์ (ไม่ใส่ถุง) แล้วมาประจำเดือนตามปกติ แต่รู้สึกว่าประจำเดือนเป็นยืดๆ เเละเป็นลิ่ม รู้สึกกลิ่นแรงกว่าปกติ หลังจากหมด ปจด.แล้ว มีตุ่มนูน 1 ตุ่มขึ้นบริเวณข้างๆช่องคลอด และ เริ่มมีตกขาว ที่มีกลิ่นค่ะ ปกติไม่เคยมีเลย กลิ่นเหม็นคาวๆเค็มๆ ได้ 3 วัน วันที่4 มีเลือดออกค่ะ อยากทราบว่าเป็นอะไรคะ เป็นกังวลมากๆ
สวัสดีค่ะ ถ้าหลังมีเพศสัมพันธ์ ประจำเดือนมาตามรอบเดือนปกติแล้ว ก็แสดงว่าน่าจะไม่ตั้งครรภ์การที่อวัยวะเพศมีกลิ่นแรงผิดปกติ มีตุ่มขึ้น มีตกขาวที่อาจมีลักษณะผิดไปจากปกติ จะบ่งบอกถึงเรื่องของการติดเชื้อที่ช่องคลอดหรือปากมดลูกได้มากกว่าการตั้งครรภ์แนะนำสังเกตอาการ ถ้ายังมีตกขาวผิดปกติต่อเนื่อง ควรไปพบแพทย์เพื่อนำตกขาวผิดปกติไปตรวจหาเชื้อและรับการรักษาอย่างเหมาะสมต่อไป และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ